NDTV से बातचीत में बोले देश के अगले CJI एसए बोबडे- अयोध्या पर फैसला मेरे और सबके लिए महत्वपूर्ण  
देश के अगले CJI एसए बोवडे से खास बातचीत 
'अयोध्या के फ़ैसले का मुझे और सबको इंतज़ार'
'सरकार-न्यायपालिका को साथ मिलकर काम करना चाहिए'
जस्टिस शरद अरविंद बोबडे (Justice SA Bobde) ने NDTV से कई मुद्दों पर बातचीत की. जस्टिस बोबडे के कहा कि अयोध्या का फैसला मेरे लिए और सबके लिए महत्वपूर्ण है. अयोध्या के फ़ैसले का मुझे और सबको इंतज़ार है. इसके अलावा उन्होंने सरकार से अपने संबंध पर भी बात की. उन्होंने कहा कि सरकार से मेरे संबंध ठीक हैं. सरकार और न्यायपालिका को एक साथ मिलकर और एक दूसरे साथ सहयोग और सम्मान से काम करना चाहिए.
बातचीत के दौरान उन्होंने कहा कि मामलों की लंबितता से निपटने के लिए तकनीकी, स्टाफ बढ़ाने और आर्टिफिशियल इंटेलीजेंस का सहारा लेंगे. जस्टिस बोबडे ने कॉलेजियम को लेकर भी बात की. उन्होंने कहा कि कॉलेजियम सही तरीके से काम कर रहा है. केंद्र के साथ कोई कोई मतभेद नहीं हैं. सीजेआई रंजन गोगोई के साथ संबंधों पर जस्टिस बोबडे ने कहा कि वो हमेशा हमें साथ लेकर चले हैं.